24.2.2022
RO
Jurnalul Oficial al Uniunii Europene
L 45/1463 COMISIE PROIECTE-PILOT
CAPITOLUL PP 07 — INVESTIȚII ÎN CAPITALUL UMAN, COEZIUNE SOCIALĂ ȘI VALORI (continuare) PP 07 21
(continuare)
PP 07 21 07
(continuare) — să sprijine abilitarea, în special prin intermediul unor strategii de antreprenoriat și prin redarea sentimentului de demnitate și a celui de a fi stăpân pe propriul destin, cu scopul de a elimina izolarea socială generată de sărăcia pe termen lung.
Utilizarea incluziunii financiare pentru a oferi romilor acces la serviciile vitale și de bază este o componentă a incluziunii romilor la fel de importantă ca locurile de muncă, locuințele, sănătatea sau educația.
Există o mai mare probabilitate ca familiile care pot accesa și înțelege serviciile financiare de bază și care pot gestiona un cont de economii să poată folosi prestațiile sociale într-un mod mai productiv.
Factorii de decizie politică, în cooperare cu responsabilii de proiecte, pot conecta incluziunea financiară de sprijinul pentru dezvoltarea personală și a întreprinderilor cu obiective în materie de dezvoltare umană.
Proiectul-pilot: Respectând competențele și responsabilitățile statelor membre în definirea și organizarea sistemelor lor de protecție socială, inclusiv modul în care sunt distribuite prestațiile, proiectul-pilot are ca scop să testeze un regim alternativ de distribuire a prestațiilor sociale care să combine transferul săptămânal al prestațiilor pe cardurile de plată electronică cu o abilitare continuă prin intermediul unor activități de îndrumare în domeniul antreprenoriatului și al dezvoltării personale, precum și prin cursuri de educație financiară.
Schema BIG este concepută ca o combinație de prestații sociale existente, cu alocații pentru acoperirea costurilor asociate participării la activități de consolidare a capacităților, și stimulente pentru beneficiari în vederea atingerii obiectivelor prevăzute în planul lor de acțiune individual/familial.
La acestea se vor adăuga măsuri care să contribuie la creșterea capacității persoanelor de a se (re)integra pe piața forței de muncă și în societate.
Acest regim eșalonat ar permite persoanelor și familiilor să recapete controlul asupra propriului destin și să iasă treptat din cercul vicios al sărăciei.
Proiectul-pilot va sprijini direct experimentarea diverselor politici prin testarea unei abordări alternative a înțelegerii și combaterii sărăciei: — securitatea – un trai constant în sărăcie și lipsuri generează o presiune psihologică și limitează orizontul cognitiv al persoanelor aflate în situație de precaritate, împiedicându-le astfel să facă planuri pe termen lung sau să ia decizii mai bune în prezent.
— o gamă extinsă de resurse – accentuarea faptului că sărăcia este mai mult decât o problemă de distribuție (carență financiară) sau o problemă materială, ținând cont de relația cu izolarea socială și accesul la o gamă de resurse (bunuri materiale, competențe, resurse sociale și cetățenie), pentru a permite familiilor să urmeze noi strategii de subzistență mai viabile; — investițiile în capitalul uman – investiții în oameni ca o alternativă la furnizarea de beneficii, care servește, în esență, drept „capital de risc pentru cetățeni” și care reprezintă o nouă modalitate de a investi în capacitățile umane (ca în cazul întreprinderilor) și de a ieși dintr-un anumit mediu sociocultural.
În ceea ce privește primul aspect, experimentarea în materie de politici este evidențiată de cercetările privind mai multe țări care demonstrează că persoanele sărace care beneficiază de prestații sociale necondiționate nu își cheltuie toți banii pentru a-și îndeplini dorințele în locul necesităților.
În ceea ce privește cel de-al doilea aspect, obiectivul este de a ajuta persoanele care beneficiază de prestații sociale, în special comunitățile vulnerabile și excluse din punct de vedere social, să aplice diferite strategii de subzistență pentru a ieși din cercul vicios al sărăciei și al îndatorării.
Acest lucru va permite, de asemenea, crearea condițiilor propice dezvoltării economice și ameliorării nivelului de trai al celor mai săraci.